**Arhiva Levițchi, publicată de editura online a UB, Contemporary Literature Press, readusă în atenția publicului cititor**

De curând, **prof. univ. dr.** **Ion Bogdan Lefter**, directorul Școlii Doctorale din cadrul Facultății de Litere a Universității din București, critic literar și poet, a semnat un articol în care a fost readusă în atenția publicului ***Arhiva Levițchi***, publicatăde[**Contemporary Literature Press**](http://editura.mttlc.ro/) – editura online a Universității din București.

Articolul omonim, primul de acest fel dedicat figurii marcante a anglistului român, a apărut în numărul 11 (378) al Revistei „Apostrof”.

**Prof. Lidia Vianu: „E o mare bucurie că publicul va afla multe despre acest genial anglist roman”**

Cu titlul omonim ***Arhiva Leon Levițchi***, profesorul Lefter subliniază importanța recuperării într-o arhivă a manuscriselor, traducerilor și a altor scrieri ale lui Levițchi.

*„Alt eveniment al anglisticii româneşti recente, pare-se că fără ecouri, nesemnalat şi necomentat ca atare, a fost recuperarea unui set bogat de documente şi manuscrise din arhiva lui Leon Leviţchi, în* ***format*** *electronic, pe un webite specializat,* [***Contemporary Literary Press***](https://editura.mttlc.ro)*, editură on-line înfiinţată în 2009, derivată din Masteratul pentru Traducerea Textului Literar Contemporan – MTTLC iniţiat de către Lidia Vianu în cadrul Departamentului de Engleză al Universităţii din Bucureşti, unde pred. În paralel – şi o revistă electronică a masteratului, Translation Café. Consilier executiv e C. George Sandulescu. Contemporary Literary Press se prezintă drept* ***Editura pentru studiul limbii engleze prin literatură*** *şi* ***Editură pentru Literatură Contemporană*** *(asumare în frontispiciul site-ului). (…) Cu o primă publicare în decembrie 2013,* ***Arhiva Leon Leviţchi*** *a furnizat în 2018 alte 19 volume preţioase documentar, unele incitante, altele pasionante, dezvăluind personalitatea complexă a marelui profesor”,* scrie prof. univ. dr. Ion Bogdan Lefter.

*„E o mare bucurie că publicul cititor va afla din articolul lui Bogdan Lefter destul de multe despre acest genial anglist român, care aproape că intrase într-un con de umbra”,* semnalează directorul editorial alEditurii [**Contemporary Literature Press**](http://editura.mttlc.ro/), **prof. univ. dr. Lidia Vianu** și al revistei online Translation Café,cadru didactic la Facultatea de Limbi și Literaturi Străine a UB.

Articolul semnat de profesorul Lefter poate fi consultat pe [**site-ul Revistei „Apostrof”**](http://www.revista-apostrof.ro/arhiva/an2021/n11/a12/) .

**Contemporary Literature Press, distinsă cu „Premiul Editura Anului 2020**

[**Contemporary Literature Press**](http://editura.mttlc.ro/), care își desfășoară activitatea sub auspiciile Universității din București, The British Council, Institutului Cultural Român și ale Uniunii Scriitorilor din România, a fost distinsă cu**„Premiul Editura Anului 2020**”, în cadrul celei de-a XXIII–a ediții a **[Galei Premiilor APLER](http://www.agentiadecarte.ro/2021/11/gala-premiilor-apler-editia-a-xxiii-a/)**(Asociația Publicațiilor Literare și Editurilor din România). Mai multe informații despre acest eveniment pot fi consultate [**aici**](https://unibuc.ro/contemporary-literature-press-editura-online-a-ub-distinsa-cu-premiul-editura-anului-2020-in-cadrul-celei-de-a-xxiii-a-editii-a-galei-premiilor-apler/).

De asemenea, persoanele interesate pot accesa **Arhiva Levițchi**, *Leon Levițchi* – *Archive (LLA),* [**aici**](https://unibuc.ro/wp-content/uploads/2021/11/Stire-Vianu.pdf)*.*